b'\n_START_ARTICLE_\nPeter Wittgenstein\n_START_SECTION_\nVida\n_START_PARAGRAPH_\nNascut Comte Ludwig Adolf Peter de Sayn-Wittgenstein-Ludwigsburg, era descendent d\'una fam\xc3\xadlia de comptes independents, la seu dels quals estava a Berleburg (actual Rin del Nord-Westf\xc3\xa0lia, Alemanya).\n_START_SECTION_\nCarrera militar\n_START_PARAGRAPH_\nEl 1793 fou ascendit a major del regiment ucra\xc3\xafn\xc3\xa8s de cavalleria lleugera. Va lluitar amb la unitat en la Insurrecci\xc3\xb3 de Ko\xc5\x9bciuszko. Ascendit a coronel en 1798, i promogut a major general 1799, el 1800 va prendre el comandament del Regiment d\'H\xc3\xbassars Mariupolski._NEWLINE_El 1805, va lluitar a Austerlitz, el 1806 contra els turcs, i en 1807 contra Napole\xc3\xb3 Bonaparte a Friedland i contra els suecs a Finl\xc3\xa0ndia._NEWLINE_A la guerra de 1812 va estar al comandament de l\'ala dreta de l\'ex\xc3\xa8rcit rus, que va dirigir a la Primera i Segona Batalla de Polotsk. Va ser la batalla que va decidir el dest\xc3\xad de Sant Petersburg, i li va valer el t\xc3\xadtol de "Salvador de Sant Petersburg". El tsar Alexandre el va condecorar amb l\'Orde de Sant Jordi. Va tractar de combinar amb P\xc3\xa0vel Txitx\xc3\xa0gov, a la Batalla del Ber\xc3\xa9zina, i m\xc3\xa9s tard va combinar amb el cos de l\'ex\xc3\xa8rcit prussi\xc3\xa0 a les ordres de Ludwig Yorck von Wartenburg._NEWLINE_En la campanya de 1813, al gener, es va fer c\xc3\xa0rrec del comandament de l\'ex\xc3\xa8rcit rus despr\xc3\xa9s de la mort de Mikha\xc3\xafl Kut\xc3\xbazov, i va dirigir l\'ex\xc3\xa8rcit rus a L\xc3\xbctzen i Bautzen. Per\xc3\xb2 despr\xc3\xa9s de les derrotes de la campanya de primavera, va lliurar aquest mandat i va dirigir un cos d\'ex\xc3\xa8rcit durant la Batalla de Dresden i la Batalla de Leipzig._NEWLINE_En la campanya de 1814, va dirigir el Cos sis\xc3\xa8 sota les ordres de Schwarzenberg, i va ser greument ferit en Bar-sur-Aube._NEWLINE_En 1823 va ser ascendit a mariscal de camp, i en 1828 va ser designat per comandar l\'ex\xc3\xa8rcit rus en la guerra contra Turquia. Per\xc3\xb2 la mala salut aviat el va obligar a retirar-se. En 1834 el rei de Pr\xc3\xbassia li va donar el t\xc3\xadtol de F\xc3\xbcrst (Pr\xc3\xadncep) zu Sayn-Wittgenstein.\n_START_SECTION_\nFam\xc3\xadlia\n_START_PARAGRAPH_\nEls seus pares van ser el comte Cristi\xc3\xa0 Llu\xc3\xads Casimir de Sayn-Wittgenstein-Ludwigsburg i la seva primera esposa la Comtessa Amalie Ludowika Finck von Finckenstein._NEWLINE_El 27 de juny 1798 es va casar amb la Comtessa Antonia C\xc3\xa4cilie Snarska i d\'aquest matrimoni en naixeren 11 infants._NEWLINE_Va morir l\'11 de juny 1843 a Lemberg (actual Lviv), on va cuidar finques del seu fill Lev Petr\xc3\xb3vitx.'